पाएं अपने शहर की ताज़ा ख़बरें और फ्री ई-पेपरडाउनलोड करें
भास्कर में खबर आने के बाद जिला प्रशासन ने मीठापुर सब्जी मंडी के थोक विक्रेताओं के लिए चितकोहरा में दुकानें लगाने का इंतजाम करा दिया है। रोड नंबर 41 और 42 चितकोहरा पुल के नजदीक गर्दनीबाग में दुकानें लगाई गई हैं। साफ-सफाई के बाद बुधवार से ही दुकानें लगनी शुरू हो गईं। गुरुवार को 32 दुकानें यहां लगीं। पटना के खुदरा विक्रेता यहां से सब्जियां खरीदने आ रहे हैं।
संक्रमण फैलने का खतरा टला
इससे फायदा यह हो रहा है कि मीठापुर सब्जी मंडी में सब्जियों के ट्रक नहीं आ रहे हैं और जाम की स्थिति पहले की तरह नहीं रह गई है। जानकारी यह भी है कि कई थोक सब्जी विक्रेता जिला प्रशासन के निर्देश के बावजूद मीठापुर में से ही सब्जियां बेच रहे हैं।
10 मई तक दुकानें बंद करने का फैसला वापस
मीठापुर सब्जी मंडी पटना की सबसे बड़ी सब्जी मंडी है। यहां भीड़भाड़ काफी हो रही थी और सब्जी विक्रेता इससे काफी डर गए थे। उन्होंने अपनी दुकानें 10 मई तक के लिए बंद करने की घोषणा कर दी थी। दुकानें बंद करने के बाद इन्होंने पटना DM से गुहार लगाई थी कि कोरोना काल में थोक सब्जी मंडी को किसी बड़ी जगह शिफ्ट किया जाए। उसके बाद इन्हें चितकोहरा में जगह दी गई है। चितकोहरा में थोक सब्जी मंडी शुरू हो जाने के बाद राजधानी में सब्जी के दाम बढ़ने का खतरा कम हो गया है।
सुरक्षा के व्यापक इंतजाम हों
नई जगह पर थोक दुकानें लगाने वाले विक्रेताओं ने भास्कर को बताया कि चितकोहरा में प्रशासन को सुरक्षा का इंतजाम भी कराए जाना चाहिए, क्योंकि यहां करोड़ों का कारोबार हो रहा है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva hin_Deva hin_Deva hin_Deva zho_Hant eng_Latn